Diari Oficial de la Generalitat Valenciana


Sumari del DOGV 3910, del 04-01-2001 (2000/10218)

ACORD de 16 de novembre de 2000, de la Comissió Territorial d'Urbanisme de València, que fa referència a la modificació núm. 20, canvi de qualificació de zona verda a Paterna.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10720


Data del document
:   16-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD de 16 de novembre de 2000, de la Comissió Territorial d'Urbanisme de València, que fa referència a la modificació núm. 20, canvi de qualificació de zona verda a Paterna. [2000/10821]
  
Vist l'expedient tramés per l'Ajuntament de Paterna que fa referència a la modificació núm. 20, canvi de qualificació de zona verda, i de conformitat amb els següents
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió celebrada el dia 23 de desembre de 1999. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 22 de febrer de 2000.
  
Segon
  
El projecte consta de memòria i plànols.
  
Tercer
  
L'objecte de la modificació és variar la destinació dotacional d'una part de la zona verda situada al polígon Fuente del Jarro, classificada com a sòl urbà, en la parcel·la qualificada de zona verda (31), situada al carrer Gijón núm. 9, cantonada amb el carrer Villa de Madrid, a fi d'instal·lar-hi una guarderia infantil
  
La modificació es justifica en la necessitat de dotar del servei de guarderia infantil els treballadors del polígon industrial. A l'illa de serveis adjacent es va aprovar un estudi de detall que va comportar la creació d'una zona verda de 800 m2, la qual cosa suposa que no hi ha una disminució sensible dels estàndards exigits.
  
Les ordenances d'aplicació per a la parcel·la resultant seran les establertes amb caràcter general per a les zones d'equipament docent, clau 35, per l'article 201 del Pla General d'Ordenació Urbana.
  
Quart
  
Durant la tramitació de l'expedient no es van sol·licitar informes sectorials.
  
Cinqué
  
Paterna té un Pla General d'Ordenació Urbana aprovat definitivament per la Comissió Territorial d'Urbanisme el 15 de novembre de 1990.
  
Sisé
  
Amb data 2 de maig de 2000, la Comissió Informativa de la Comissió Territorial d'Urbanisme va acordar suspendre l'aprovació definitiva de la modificació núm. 20 per desconeixement de la destinació pública o privada de la dotació prevista i per considerar que el sòl dotacional disminueix 1.600 m2.
  
Seté
  
El 12 de juliol de 2000 té entrada documentació complementària tramesa per l'Ajuntament de Paterna en la qual especifica l'alcaldia que la destinació de la parcel·la serà dotacional públic i es manté la resta com a zona verda, en conseqüència no hi ha cap alteració en el sòl dotacional.
  
Vuité
  
La Comissió Informativa de la Comissió Territorial d'Urbanisme de València, en la sessió del 9 de novembre de 2000, va emetre un informe sobre el projecte de què tractem i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Les determinacions que conté la modificació afecten una parcel·la de 4.600 m2, actualment prevista com a zona verda pel PGOU. Es proposa alterar la qualificació d'una superfície de 1.600 m2 segons cartografia, (1.000 m2, segons memòria), d'acord amb la següent nomenclatura del PGOU:
  
U: sòl urbà, IV: àrea determinada pel desenvolupament de funcions de caràcter dotacional i clau 35: zona d'equipament docent.
  
La resta de la parcel·la es manté amb la qualificació actual de zona verda. Les ordenances aplicables a la nova qualificació són les corresponents a les zones d'equipament docent, clau 35, per l'article 201 del PGOU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 16 de novembre de 2000, acorda aprovar la modificació núm. 20, qualificació de zona verda.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 16 de novembre de 2000.- El secretari de la Comissió Territorial d'Urbanisme. José Manuel Palau Navarro.